Dankie vir ‘n wonderlike hond! Hy het ons lewens kom vernuwe. Dankie vir die mooi teelwerk wat jy al oor soveel jare met hierdie briljante ras doen.
Hy dink ons ritte met die perde in die bos en tussen die suikerrietlande is ‘n grap. Teen die tyd dat ons huis toe kom is hy nog nie naastenby moeg nie.
Baie tipies van sy ras is hy baie agterdogtig oor nuwe mense en dinge, maar vertrou my wanneer ek hom gerus stel dat die persoon vertrou kan word. As ek egter sy suspisies beaam en hom aanmoedig om aggressief op te tree loods hy ‘n indrukwekkende aanval.